คาดสัปดาห์หน้าบาทกรอบ 31.20-31.50 บาท
กสิกรฯคาดเงินบาทสัปดาห์หน้าอ่อนค่า31.20-31.50บาท/ดอลลาร์ จับตาแก้หนี้ยูโรโซน
24 ธ.ค. 2554

กสิกรฯคาดเงินบาทสัปดาห์หน้าอ่อนค่า31.20-31.50บาท/ดอลลาร์ จับตาแก้หนี้ยูโรโซน
ศูนย์วิจัยกสิกรไทยรายงาน ค่าเงินบาท สัปดาห์หน้า (26-30 ธันวาคม 2554) เงินบาทอาจเคลื่อนไหวในกรอบ 31.20-31.50 บาทต่อดอลลาร์ฯ โดยคงต้องจับตาพัฒนาการของวิกฤตหนี้ยูโรโซน ตลอดจนการรายงานตัวเลขเศรษฐกิจสหรัฐฯ ที่สำคัญ ได้แก่ ดัชนีความเชื่อมั่นผู้บริโภค ดัชนีผู้จัดการฝ่ายจัดซื้อเขตชิคาโกเดือนธ.ค. ยอดทำสัญญาซื้อบ้านที่รอปิดการขายเดือนพ.ย. และดัชนีราคาบ้านรายงานโดยสแตนดาร์ด แอนด์ พัวร์/เคส ชิลเลอร์เดือนต.ค. และจำนวนผู้ขอรับสวัสดิการว่างงานรายสัปดาห์ อนึ่ง ตลาดการเงินทั้งในและต่างประเทศอาจเริ่มมีการซื้อ-ขายที่เบาบาง เพราะเข้าใกล้ช่วงวันหยุดคริสต์มาสและปีใหม่